নিম্মী
নবাব বানু (১৮ই ফেব্রুয়ারি ১৯৩৩ – ২৫শে মার্চ ২০২০), তাঁর মঞ্চ নাম নিম্মী দ্বারা বেশি পরিচিত) একজন ভারতীয় অভিনেত্রী ছিলেন, যিনি ১৯৫০-এর দশক এবং ১৯৬০-এর দশকের প্রথম দিকে হিন্দি চলচ্চিত্রে ব্যাপক জনপ্রিয়তা অর্জন করেছিলেন। তিনি প্রফুল্ল গ্রাম্য মেয়ের চরিত্রে অভিনয় করে জনপ্রিয়তা অর্জন করার পাশাপাশি কল্পনাভিত্তিক এবং সামাজিক চলচ্চিত্রের বিভিন্ন গুরুত্বপূর্ণ চরিত্রে অভিনয় করেছেন। অতঃপর তিনি সাজা (১৯৫১), আন (১৯৫২), উড়ান খাটোলা (১৯৫৫), ভাই-ভাই (১৯৫৬), কুন্দন (১৯৫৫), মেরে মেহবুব (১৯৬৩), পূজা কে ফুল (১৯৬৪), আকাশদীপ (১৯৬৫) এবং বসন্ত বাহার (১৯৫৬)-এর মতো চলচ্চিত্রে অভিনয় করেছেন। রাজ কাপুর নবাব বানুকে "নিম্মী" নাম দিয়েছিলেন।